Atklāta konkursa
“Novērošanas un sakaru torņu remonta un pārbūves darbi”

Plānotās pretendentu kvalifikācijas prasības

Atlases prasības:
1.1. Pretendentam ir juridiskā tiesībspēja slēgt iepirkuma līgumu;
1.2. Ir vai uz līguma slēgšanas brīdi būs reģistrēts Būvniecības likumā noteiktajā kārtībā (prasība attiecas arī uz katru personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie veiks darbus, kuru veikšanai saskaņā ar normatīvajiem aktiem ir nepieciešama reģistrācija Būvkomersantu reģistrā) un klasificēts Būvniecības likumā noteiktajā kārtībā (prasība attiecas tikai uz pašu pretendentu);
1.3. Ir reģistrēts vai uz līguma slēgšanas brīdi būs reģistrēts Būvniecības likumā noteiktajā kārtībā un tiesīgs sniegt projektēšanas pakalpojumu (attiecināms tad, ja pretendents iesniedz piedāvājumu 2. iepirkuma priekšmeta daļā);
1.4. Pretendents iepriekšējo piecu gadu laikā kā galvenais būvdarbu veicējs (no 2021. gada līdz piedāvājuma iesniegšanas dienai)  ir veicis vismaz divus līdzīga rakstura būvdarbus (t. i., iekštelpu atjaunošanas, pārbūves vai jaunbūves darbi), kur vismaz viens no tiem vismaz 20 000 (divdesmit tūkstoši) euro vērtībā (bez PVN), pie tam darbi pilnībā pabeigti un nodoti ekspluatācijā vai pasūtītājam līgumā noteiktajā termiņā un kvalitātē;
1.5. Pretendents iepriekšējo piecu gadu laikā (no 2021. gada līdz piedāvājuma iesniegšanas dienai) kā būvprojekta izstrādātājs ir izstrādājis vismaz vienas ēkas vai tās daļas pārbūves vai jaunbūves būvprojektu. Būvprojektam ir jābūt saņemtai atzīmei būvatļaujā par projektēšanas nosacījumu izpildi. Ārvalstu pretendentu gadījumā būvprojekta pabeigšana jāapliecina atbilstoši attiecīgās ārvalsts normatīvo aktu nosacījumiem (attiecināms tad, ja pretendents iesniedz piedāvājumu 2. iepirkuma priekšmeta daļā);
1.6. Pretendentam ir atbildīgais būvdarbu vadītājs, kas atbilst šādiem nosacījumiem:
1.6.1. ir vai uz līguma slēgšanas brīdi būs Latvijas Republikā spēkā esošs būvprakses sertifikāts ēku būvdarbu vadīšanā un būvuzraudzībā;
1.6.2. iepriekšējo piecu gadu laikā (no 2021. gada līdz piedāvājuma iesniegšanas dienai) ir pieredze kā atbildīgajam būvdarbu vadītājam vismaz divu līdzīga rakstura būvdarbu vadīšanā (t. i., iekštelpu atjaunošanas, pārbūves vai jaunbūves darbi), kur vismaz viens no tiem vismaz 15 000 (piecpadsmit tūkstoši) euro vērtībā (bez PVN), pie tam darbi pilnībā pabeigti un nodoti ekspluatācijā vai pasūtītājam līgumā noteiktajā termiņā un kvalitātē;
1.7. Pretendentam ir vismaz viens būvprojekta vadītājs, kurš atbilst vismaz šādiem nosacījumiem (attiecināms tad, ja pretendents iesniedz piedāvājumu 2. iepirkuma priekšmeta daļā):
1.7.1. ir vai uz līguma noslēgšanas brīdi būs Latvijas Republikā spēkā esošs arhitekta vai ēku konstrukciju projektētāja prakses sertifikāts;
1.7.2. [bookmark: _GoBack]iepriekšējo piecu gadu laikā (no 2021. gada līdz piedāvājuma iesniegšanas dienai) kā būvprojekta vadītājs ir vadījis ēkas vai tās daļas, jaunbūves vai pārbūves būvprojektu. Būvprojektam ir jābūt saņemtai atzīmei būvatļaujā par projektēšanas nosacījumu izpildi. Ārvalstu pretendentu gadījumā būvprojekta pabeigšana jāapliecina atbilstoši attiecīgās ārvalsts normatīvo aktu nosacījumiem.
1.8. Pretendentam līguma saistību izpildei ir speciālisti, kam uz līguma slēgšanas brīdi ir/būs izsniegti sertifikāti:
1.8.1. elektroietaišu projektēšanā (līdz 1 kV); (attiecināms tad, ja pretendents iesniedz piedāvājumu 2. iepirkuma priekšmeta daļā)
1.8.2. elektroietaišu izbūves darbu vadīšanā un būvuzraudzībā (līdz 1 kV);
1.8.3. siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā;
1.8.4. vismaz divi speciālisti, kuriem ir vai uz līguma slēgšanas brīdi būs spēkā esošs kvalifikāciju apliecinošs dokuments, lai veiktu augstkāpēju darbus – industriālais alpīnisms (darbam augstumā virs 5 metri);
1.8.5. vismaz viens speciālists, kam ir Latvijas Republikas Valsts vides dienesta izsniegta un uz līguma noslēgšanas  brīdi spēkā esoša licence (atļauja) darbībām ar aukstuma aģentiem vai līdzvērtīga ārvalstīs izsniegta licence (atļauja), ja attiecīgās valsts normatīvie akti to paredz. (attiecināms tad, ja pretendents iesniedz piedāvājumu 1. iepirkuma priekšmeta daļā).
1.9. Iepirkuma komisija paredz obligātu remontdarbu sniegšanas vietas apskati:
1.9.1. 1. iepirkuma priekšmeta daļā pretendentam, saskaņojot ar pasūtītāju, jāveic vismaz trīs novērošanas un trīs sakaru torņu apskate;
1.9.2. 2. iepirkuma priekšmeta daļā pretendentam, saskaņojot ar pasūtītāju, jāveic Punduru novērošanas torņa “Robežsardze”, Punduri, Baltinavas pagasts, Balvu novads apskate.
Ja netiks veikta 1.9. punktā minētā apskate, pretendenta piedāvājums tiks izslēgts no turpmākā vērtēšanas procesa.
